NaiveNeuron/SloPal huggingface dataset:
Pčolinský, Peter, podpredseda NR SR (2023-02-08):
Vážené pani poslankyne, vážení páni poslanci, otváram piaty rokovací deň 83. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Patrick Linhart, Stanislav Mizík, Jarmila Vaňová a Vladimír Zajačik. Poprosím pána poslanca Gyimesiho, spravodajcu, aby sa dostavil do rokovacej sály, inak nemôžme začať. A medzitým dovoľte, aby som na chodbe privítal priateľov z Českej republiky. Zastavte sa pri nich, páni poslanci, sú tam rôzne publikácie, ktoré sú veľmi zaujímavé. (Reakcie z pléna. Krátka pauza do príchodu spravodajcu.) Tak zohnali sme náhradu, predseda finančného výboru pán poslanec Marián Viskupič, prosím, zaujmite miesto spravodajcu. Mali by sme pokračovať v rozprave. To je písomná alebo ústna? (Reakcie z pléna.) Ústna. Čiže teraz vystúpi spomínaný poslanec Marián Viskupič, ktorý je ústne prihlásený v rozprave. Nech sa páči, pán poslanec, máte slovo. (Pokračovanie rokovania o návrhu poslancov Národnej rady Slovenskej republiky Petra Kremského, Milana Kuriaka, Richarda Vašečku, Petra Libu a Petra Vonsa na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1379.)
Ďuriš Nicholsonová, Lucia, podpredsedníčka NR SR (2018-06-15):
Teraz dávam slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Edite Pfundtner, aby predniesla spravodajskú informáciu.
Blanár, Juraj, podpredseda NR SR (2023-06-16):
Pani poslankyňa Drábiková.
Novotný, Viliam, poslanec NR SR (2014-11-10):
Ďakujem pekne za slovo. Pán minister Pellegrini, ja už som to včera hovoril, že SMER má takú naučenú jasnú schému obrany, nikdy nepripustiť chybu, po druhé uraziť sa a osočovať oponenta. No ale my sme dneska trochu inde. Ja viem, že ste nesledovali možno tú niekoľko desiatok hodín trvajúcu diskusiu. SMER už chybu pripustil a hneď trikrát. Prvýkrát, keď premiér nechal odísť ministerku Zvolenskú a pani podpredsedníčku Zmajkovičovú. Premiér pripustil, že sa stala chyba a že nominanti SMER-u tunelovali verejné zdroje v piešťanskej nemocnici. Po druhé ospravedlnili ste sa za vášho odborníka na zdravotníctvo a nominanta v správnej rade piešťanskej nemocnice, toho primitíva Ega. A po tretie pán minister Maďarič dnes povedal, že tie schránkové firmy nie sú v poriadku a že s tým treba niečo urobiť. Schránkové firmy, ktoré robia biznis v zdravotníctve, ktorý riadia nominanti SMER-u, vašej politickej strany, že vy už ste chybu pripustili. Už to nebolo náležité, čo ste povedali. Druhá vec. Uraziť sa vám podarilo dokonale, aj osočovanie oponenta vám celkom išlo, len vybrali ste tretí príklad a my sa tu s pánom Čížom a s kolegami, so SMER-om bavíme na tých dvoch príkladoch. Tak poďme na rovnaké ihrisko. Viete, keď sa zistilo, že logo SDKÚ – DS vlastní schránková firma v Londýne, Mikuláš Dzurinda prevzal zodpovednosť a odstúpil z kandidátky SDKÚ – DS. Keď sa zistilo, že schránková firma alebo schránkové firmy tunelujú verejné zdroje v zdravotníctve, Robert Fico nech prevezme zodpovednosť a nech nie je na kandidátke SMER-u do ďalších parlamentných volieb. Viete, poďme sa rozprávať o tom istom probléme. Porovnávajme ho, lebo takto sa nikdy na ničom nedohodneme. A ešte na záver chcem povedať, že z môjho pohľadu bolo vaše vystúpenie ako neoficiálnej kádrovej rezervy strany SMER na budúceho predsedu vlády veľmi slabé.
Soboňa, Juraj, poslanec NR SR (2018-09-18):
Ďakujem pekne. Ja by som chcel tiež reagovať, keďže som tiež z Nitrianskeho kraja, síce zo severnej časti, z Topoľčianskeho okresu, ale komunikujem s kolegami starostami, so samosprávou. Samozrejme, existujú tie problémy a nesúhlasím s tým názorom, že nemáme záujem o slovenskú, slovenských ľudí, ktorí žijú na juhu Slovenska. Vadí mi tu, že vlastne idete len do výšky minimálne päť detí. Preboha, veď v takých triedach, kde je päť detí alebo desať detí, dokonca zo skúseností, s ktorými sa stretávame, na akej úrovni je tam potom to vzdelanie, jednoducho naozaj tie samosprávy s triedami, so školami, kde je minimálne päť detí, ako vy tu navrhujete, jednoducho tá kvalita vzdelávania je, nie je na takej úrovni. A ďalšia vec, hlavne v tých menších obciach do 500 obyvateľov. To aj sú také, že jednoducho tá samospráva zápasí s úplne inými problémami, aby musela dotovať z vlastných finančných prostriedkov potom túto školu. Samozrejme, Dunajská Streda, vy ste tú os menovali, ja poznám tam známych, ktorí sa tam presťahovali za tou prácou, ale oni, oni to riešili tak, že si vozia svoje deti dobrovoľne do Bratislavy, kde pracujú, a vlastne majú záujem, aby tie deti ďalej pokračovali. Je nejaká možnosť, aby tie samosprávy sa spájali a riešili tento problém. Sú možnosti, vyšla výzva na tie školské autobusy, hľadať riešenie. Máme kolegov starostov, ktorí to riešia tak, že poskytujú vozidlo obecné, aby zabezpečovali do obcí, ktoré sú vzdialenejšie päť, desať, pätnásť kilometrov a vozia tieto deti. Takže je to riešenie, ale skutočne je to o tých financiách a nechcite, aby obce riešili... (Prerušenie vystúpenia časomerom.)
Laššáková, Jana, podpredsedníčka NR SR (2015-10-30):
Pán poslanec Hlina, nech sa páči.
Zmajkovičová, Renáta, podpredsedníčka NR SR (2013-06-25):
Pán poslanec Kuffa.
Grendel, Gábor, podpredseda NR SR (2023-02-01):
Pán poslanec Dostál s reakciou... a pardon, na, ako posledný s faktickou poznámkou na vystúpenie pána poslanca Fica.
Blanár, Juraj, podpredseda NR SR (2023-01-26):
Pán poslanec Miroslav Suja s faktickou poznámkou.
Müllerová, Emília, poslankyňa NR SR (2015-11-25):
Vážená pani predsedajúca, vážené pani poslankyne, páni poslanci, vážený pán minister, dovoľte, aby som vystúpila ako spravodajkyňa výboru k vládnemu návrhu zákona, ktorým sa mení a dopĺňa zákon 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 1720) a informovala vás o spoločnej správe výborov. Národná rada Slovenskej republiky uznesením č. 1959 z 24. septembra 2015 pridelila uvedený návrh zákona na prerokovanie ústavnoprávnemu výboru a výboru pre zdravotníctvo. Zároveň rozhodla, že výbor pre zdravotníctvo bude gestorským výborom. Výbory prerokovali návrh zákona v stanovenej lehote. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Ústavnoprávny výbor súhlasil s návrhom zákona a odporučil ho Národnej rade Slovenskej republiky schváliť. Výbor pre zdravotníctvo súhlasil s návrhom zákona a odporučil Národnej rade predložený návrh zákona schváliť s pozmeňujúcimi a doplňujúcimi návrhmi. Gestorský výbor rokoval dňa 10. novembra 2015 a odporučil Národnej rade návrh zákona schváliť s odporúčanými pozmeňujúcimi a doplňujúcimi návrhmi. Štvrtá časť spoločnej správy obsahuje tri pozmeňujúce návrhy. Gestorský výbor odporučil hlasovať o bodoch 1 až 3 spoločne s návrhom gestorského výboru schváliť. Pani predsedajúca, skončila som, môžete otvoriť rozpravu, do ktorej sa hlásim ako prvá.
Bugár, Béla, podpredseda NR SR (2018-05-23):
Pani spravodajkyňa, chcete sa vyjadriť v rozprave? Nech sa páči.
Hrnčiar, Andrej, podpredseda NR SR (2017-03-30):
Áno, áno, ale nemala by tu byť diskusia, pán poslanec.
Jurinová, Erika, podpredsedníčka NR SR (2012-08-03):
Ďakujem pánovi poslancovi Mihálovi. Na jeho vystúpenie sa prihlásili páni poslanci s faktickými poznámkami: pán poslanec Hlina, Osuský, Kaník, Frešo, Mikuš. Bublavý, Figeľ, pán podpredseda Figeľ. Uzatváram možnosť prihlásiť sa. Nech sa páči, pán poslanec Hlina.
Jurinová, Erika, podpredsedníčka NR SR (2014-11-10):
Pán poslanec Kadúc sa v miestnosti nenachádza. Dávam slovo pánovi poslancovi Jánovi Mičovskému.
Grendel, Gábor, podpredseda NR SR (2020-06-03):
Ďakujem pekne. Otváram rozpravu, do ktorej som dostal dve písomné prihlášky. Ako prvý za poslanecký klub SaS pán poslanec Marián Viskupič, nech sa páči.
Kotleba, Marian, poslanec NR SR (2021-11-11):
Ďakujem pekne. Rasťo, v podstate tento zákon alebo súbor týchto opatrení, ktoré tu máme teraz na stole, sa dá nazývať alebo dá sa kvalifikovať, klasifikovať úplne jednoducho, a síce že štát sa chce týmto balíkom opatrení zbaviť zodpovednosti a túto nemilú úlohu šikanovania občanov preniesť na zamestnávateľov. Jednoducho vláda chce dať od toho ruky preč, lebo vie, že národ s tým nesúhlasí, že národ už prekukol túto hru, že chápe, že očkovanie nemá nič s ochranou zdravia, že testovanie je len šikana vymyslená na to, aby sa zakryli kšefty za desiatky miliónov eur, a že celá tá pandémia slúži na to, aby sa preformátoval spôsob fungovania štátu, ale absolútne to nemá nič s ochranou zdravia. A preto prišli s takýmto návrhom, aby na základe rozprávkového, vymysleného covid automatu, ktorému už ani deti neveria, jednoducho na základe toho, že si niekto vyfarbí okres podľa svojej vôle na čiernu farbu, aby na základe takéhoto podzákonného rozhodnutia zodpovednosť za šikanovanie ľudí preniesli na zamestnávateľov, aby zamestnávatelia boli tí, ktorí pod hrozbou vysokých pokút budú, ak chcú byť otvorení a chcú aspoň trošku fungovať, budú nútiť svojich zamestnancov, budú ich buzerovať len preto, lebo v zákone je napísané, že ak si túto úlohu šikanovať zamestnancov nesplnia, tak im budú hroziť od štátu vysoké pokuty. A potom, keď, potom, keď dôjde k tomu, že tí ľudia budú nespokojní v práci, že budú naozaj stresovaní týmito opatreniami, tak Matovič alebo Heger im s úsmevom povedia, však to robí váš zamestnávateľ, však čo my s tým máme? Presne toto je vizitka vlády a tento zákon alebo tento balík má k tomu len ako keby dať ďalší nástroj. Takže my musíme to absolútne radikálne a rezolútne odmietnuť.
Žiga, Peter, podpredseda NR SR (2024-02-15):
Pán poslanec Pollák.
Blanár, Juraj, podpredseda NR SR (2021-12-10):
Pán predseda Vetrák.
Blaha, Ľuboš, poslanec NR SR (2015-01-29):
Pán Kaník, ja som si naivne myslel, že vy sem prídete a budete sa kajať. Naozaj som si to myslel, lebo prepukol ten škandál s tým, že ľudia dostanú 10 až 30 eur, čo je empirický dôkaz vášho zlyhania, ale taký, že sa nedá spochybniť. To sa stalo asi prvýkrát v živote, že dokonca z pravicovej tlače sa chytala za hlavu s tým, že ako je takéto niečo možné. Ale vy sem dôjdete a vy to tu budete obhajovať arogantne, cynicky, proste ako by sa nič nestalo. Vy nemáte hanby. Na vašom mieste by som behal po kanáloch. Vy ste tvorcom najväčšieho škandálu, najväčšieho podvodu v dejinách Slovenska. Toto je proste tragédia, že vy nám s plechovým ksichtom tu normálne rozprávate o nejakých arcikniežatách? Vy sa počúvate? Desať eur dostanú ľudia na Slovensku ako dôchodok kvôli vašej reforme. A vy tu rozprávate o nejakých arcikniežatách, že sa nehanbíte. Viete, keď na Slovensku nejaký lupič na ulici okradne babku o 20 eur, tak ide natvrdo do basy. Ale vy olúpite ľudí o dôstojnú starobu a sa tu ceríte, smejete ľuďom ďalej do ksichtu, do tváre. To je strašné, to je strašidelné, naozaj. A desí ma aj to, že Slovensko sa touto reformou vzdialilo od civilizovaného sveta, od civilizovanej Európy. Jediným štátom na svete, ktorý takýto model, aký ste vy zaviedli na Slovensku, vyskúšal, bolo Čile, v tom čase rozvojová krajina pod vládou fašistického diktátora Pinocheta. To bola vaša inšpirácia. Celá západná Európa takýto model prudko odmietala, ale vy veľký hrdina ste došli a okradli ste ľudí o dôstojnú starobu, že sa nehanbíte. Ľudia, prchajte z II. piliera. Ďakujem.
Nemky, Martin, poslanec NR SR (2017-12-05):
Pán predsedajúci, ďakujem pekne za slovo. Pán minister, ďakujem ti za toto vystúpenie, počúval som ho pozorne a celá táto schôdza mi pripadá ako titul pána Rajtára, teda vymyslená a o ničom. Ale zas na druhej strane počúval som aj jeho a bojím sa, že ak by na tejto škole boli čo i len minimálne podmienky, tak by sa tam nedostal pán Rajtár. Ale aj na druhej strane za ten rok a pol sa mu podarili ozaj veľké veci. Pripravil Slovensko o 4 mil. euro. Ozaj je to opozičná krása. Ďakujem.
Bugár, Béla, podpredseda NR SR (2010-09-08):
Pán poslanec Ondruš.
Žitňanská, Jana, poslankyňa NR SR (2022-06-14):
Ďakujem veľmi pekne. Vážený pán predseda, vážený pán minister, kolegyne, kolegovia, je mi ľúto, že opäť pri tak dôležitej téme, ako je táto, sa tu stretávame v sále len zopár. Pevne dúfam, že ďalší kolegovia sledujú túto diskusiu online, pretože ak teda máme niekomu pomáhať a každý jeden z politikov, nepočula som nikoho z vás povedať, že nechceme ľuďom pomáhať. A ak teda chceme pomáhať, tak musíme naozaj tým, ktorí nie vlastnou vinou sa dostanú do situácie, kedy si sami nemôžu pomôcť, a deti, ktoré zostanú opustené z akéhokoľvek dôvodu, patria naozaj do tej najkrehkejšej, najohrozenejšej skupiny. Ja sa veľmi pekne chcem poďakovať všetkým, ktorí robili na tomto zákone, či už na ministerstve, alebo aj spomedzi profesionálov, ktorí sa tejto téme, tomuto povolaniu venujú dlhé roky. Ja sama som sa s niekoľkými stretla, mám aj od nich ešte nejaké pripomienky, o ktorých pevne verím, že budeme môcť hovoriť, do druhého čítania by sme možno pripravili ešte nejaký pozmeňujúci návrh. Tento zákon ako taký je dobrý, ale môžeme ho vylepšiť. Tak ako pán minister povedal, zákon má veľký predpoklad umožniť viac ako tisíc deťom dostať sa do rodín, čo myslím si, že nie je malé číslo. A možno aj keby to bolo len sto detí, tak aj tak má význam tento zákon, na ktorý sme dlhé roky čakali. To, že v centrách zostanú, alebo teda v ústavnej starostlivosti zostanú ešte nejaké deti, myslím si, že do budúcnosti tiež by sme vedeli aj týmto deťom pomôcť buď aj tým, že im umožníme možno mať lepšie podmienky v týchto centrách, aby centrá mali viac peňazí aj na kompenzačné pomôcky, aj na nejakú inú formu podpory a pomoci, aby tieto deti mohli dostávať takúto podporu a takisto, aby sa aj viac pomohlo rodinám, ktoré sa odhodlajú si zobrať takéto deti k sebe domov, ale aj oni potrebujú si občas oddýchnuť, potrebujú možno si niečo vybaviť, možno ochorejú, potrebujú ísť k lekárovi, čiže aj týmto rodičom by sme mali umožniť odľahčovaciu službu, pretože tiež nedokážu sa starať 24 hodín denne o to dieťa, obzvlášť, hovorím, keď majú nejaké aj vlastné potreby alebo povinnosti, alebo nejaké zdravotné ťažkosti. Takže aj týmto smerom sa budem chcieť uberať pri tomto zákone, aby sme týchto rodičov ešte viacej podporili, aby sme podporili najmä tie deti a ja pevne verím, že sa nám podarí aj dostať do tohto zákona valorizáciu, každoročnú, pre týchto rodičov. Myslím si, že to je tá predvídateľnosť, o ktorej hovoril aj pán minister, aby vedeli, že teda každý rok nebudú musieť čakať s obavou, či sa ich plat bude valorizovať alebo nie, ale aby tam bol tento automatický mechanizmus. Takže ešte raz veľmi pekne ďakujem za to, že takýto zákon je tu dnes na stole a veľmi sa teším, že budeme o ňom hovoriť, že ho ešte trošku vylepšíme a potom verím, že naprieč politickým spektrom ho aj schválime. Ďakujem veľmi pekne.
Mizík, Stanislav, poslanec NR SR (2018-05-28):
Ďakujem za slovo. Martin, spomenul si Írsko. O Írsku som rozmýšľal už ráno, keď som si prečítal tú novinársku žumpu, ten denník, ktorý spomínal zase Jano, a bol tam bombastický článok týkajúci sa sexuálnej orientácie premiéra a veľký úspech ľudí, ktorí, ktorým sa podarilo prelomiť tradičné konzervatívne Írsko. Rozmýšľal som ďalej, že prečo to je tak. No tak mladá generácia v Írsku je tak isto podrobená mediálnej masáži, ako je to u nás. Široká škála globalistických foriem pôsobenia na vedomie a podvedomie mladej generácie v úplne všetkých, ale všetkých krajinách Európy pôsobí stále neúnavne, pretože je stále dotovaná donormi, celosvetovou chobotnicou, všetci vieme akou. Rozdiel je len v úspešnosti tejto chobotnice. Ako povedal Milan, ona je veľmi trpezlivá, tá chobotnica. Vždy záleží na subordinácii vlády poprípade činiteľov v štáte, kde daná chobotnica pôsobí. Alebo aj nečinnosti, ako bolo povedané, že letargia. Je smutné, že už aj konzervatívne Írsko prehráva, že sa to deje vo Švédsku, to je jasné vďaka šialeným ľavicovým vládam počas mnohých desiatok rokov, ale v Írsku to je už naozaj smola. Treba dačo robiť s touto Európou. Ďakujem za slovo.
Bugár, Béla, podpredseda NR SR (2017-02-02):
Prezentujme sa a hlasujme. (Hlasovanie.) Prítomných 144, za 84, proti 1, zdržalo sa 59 poslancov. Konštatujem, že Národná rada zvolila pána Lipianskeho do dozornej rady. Teraz budeme hlasovať o návrhu poslancov, ktorí navrhujú, aby sa voľba členov Rady rozhlasu a televízie Slovenska, ako aj Rady pre vysielanie a retransmisiu vykonali tajným hlasovaním. Prezentujeme sa a hlasujme. (Hlasovanie.) Prítomných 142 poslancov, za 82, proti 60 poslancov. Konštatujem, že Národná rada schválila tajné hlasovanie. Predtým ešte, vážené panie poslankyne, ešte nechoďte z miesta, budeme mať ešte, pokiaľ nebude všeobecný súhlas, jedno hlasovanie. Pán poslanec síce bol prihlásený, pán poslanec Budaj, len medzitým sa jeho meno vymazalo na začiatku hlasovania. Navrhuje presunúť bod č. 30, to sú tie amnestie (tlač 318) na marcovú schôdzu Národnej rady v mene poslaneckých klubov OĽANO – NOVA, SaS a SME RODINA. Chcem sa opýtať, je všeobecný súhlas? (Súhlasná reakcia pléna.) Áno? Prosím? Áno? (Súhlasná reakcia pléna.) Dobre. Lebo niektorí to vyslovujú, ako keby to bolo nie. Takže, ďakujem pekne, pán poslanec, o tom nebudeme hlasovať. Pristúpime teraz k tajnému hlasovaniu o týchto bodoch, návrhoch, sú to tlače 342 a 355. Tajné hlasovanie vykonáme na troch hlasovacích lístkoch. Len uvádzam, že na hlasovacom lístku k voľbe člena Rady pre vysielanie a retransmisiu nie je uvedené meno a priezvisko kandidáta Karola Haťapku, nakoľko navrhovateľ ho stiahol. Svoju voľbu vyjadríte tak ako vždy na každom hlasovacom lístku buď za, proti alebo sa zdržiavam. Pri voľbe člena Rady Rozhlasu a televízie Slovenska za oblasť televízneho vysielania je možné na hlasovacom lístku označiť alternatívu za najviac u dvoch kandidátov. Na hlasovacom lístku o voľbe člena Rady pre vysielanie a retransmisiu je možné označiť alternatívu za najviac u dvoch kandidátov. Hlasovací lístok je neplatný, ak pri niektorom mene nie je voľba označená a tak ďalej. Takže pristúpime k vykonaniu tajného hlasovania, nech sa páči. (Tajné hlasovanie o návrhu na voľbu členov Rady Rozhlasu a televízie Slovenska , tlač 342, a o návrhu na voľbu členov Rady pre vysielanie a retransmisiu , tlač 355.) (Akt tajného hlasovania.)
Blanár, Juraj, podpredseda NR SR (2021-06-25):
Pán poslanec Filip Kuffa, nech sa páči.
Svrček, Miloš, poslanec NR SR (2023-05-10):
Ďakujem pekne za slovo, pán predsedajúci. Spoločne s kolegom poslancom Jozefom Hlinkom predkladáme návrh zákona, ktorým sa mení a dopĺňa zákon o verejnom obstarávaní. Cieľom tohto návrhu zákona bolo upravenie podmienok a predpokladov na vymenovanie podpredsedu Úradu pre verejné obstarávanie. Zmena sa týkala podmienok predkladania platného osvedčenia Národného bezpečnostného úradu na oboznamovanie sa s utajovanými skutočnosťami. V súčasnosti sa od kandidátov na podpredsedu úradu vyžaduje ako predpoklad na ich vymenovanie do funkcie, aby boli držiteľmi platného osvedčenia na oboznamovanie sa s utajovanými skutočnosťami stupňa utajenia Tajné. Týmto pôvodným poslaneckým návrhom sa navrhovalo, aby podmienka oprávnenia na oboznamovanie sa s utajovanými skutočnosťami stupňa utajenia Tajné sa na podpredsedu úradu vzťahovala až po vymenovaní do funkcie podpredsedu. Nadväzne sa upravovalo aj oprávnenie vlády odvolať takéhoto podpredsedu úradu, ktorý osvedčenie na oboznamovanie sa s utajovanými skutočnosťami nezískal. V rámci rozpravy by som sa chcel prihlásiť, pretože mám dva pozmeňujúce návrhy, ktoré vzišli aj z rokovaní s Úradom pre verejné obstarávanie, ktoré by som následne prezentoval. Takže, pán predsedajúci, hlásim sa aj do rozpravy ako navrhovateľ. Ďakujem.
Muňko, Dušan, poslanec NR SR (2012-05-10):
Pán Poliačik, poprosím vás, aby ste sa mi verejne ospravedlnili, že som predával pohľadávky. Ja som žiadne pohľadávky nepredával, naopak, som zastavil predávanie pohľadávok. Pokiaľ sa mi neospravedlníte v tomto, budem vás žalovať. Pokiaľ sa týka, pán poslanec Mihál, v Sociálnej poisťovni som zdedil 10 mld. pohľadávok z úradu práce, s ktorými nikto nepohol, pokiaľ som neprišiel za generálneho riaditeľa Sociálnej poisťovne. Trápil som sa s nimi rok a pol, pokiaľ som ich dal dohromady, preklopil zo štyroch systémov do jedného. Ale vystúpim ústne v tejto diskusii, aby som povedal ďalšie veci, ktoré tam boli. Lebo hovoríte, že pani premiérka ma odvolávala pre neschopnosť a pre pochybenia nejaké v Sociálnej poisťovni. Upozorňujem vás, že som nechal 35 mil. plus v správnom fonde. Ale neviem, či budete môcť, keď, k tejto veci sa vrátiť, to, čo ste povedali, že ako sme hospodárili v Sociálnej poisťovni a aký je výber. Pozrite si, aký bol výber za Ing. Bernátka, pozrite si, aký bol za mňa, aký je za pána Lopatku. A čo bolo celé spravené. Takže nehovorte veci, ale vystúpim podrobne, pokiaľ sa týka Sociálnej poisťovne, ústne.
Farkašovský, Karol, poslanec NR SR (2019-09-13):
Ďakujem pekne za slovo. Ja by som chcel len potvrdiť súhlasné stanovisko, že na základe ústavy sú si všetci občania Slovenskej republiky rovní, majú rovnaké práva, rovnaké povinnosti, či už sú politici, alebo vykonávajú akúkoľvek inú profesiu. Trošku mi je čudné, že pri tejto diskusii, ako keby sme sa navzájom nepočúvali, ako keby sme mali nejaké slúchadlá, nejaké politicko-ideologické slúchadlá na ušiach a nedokážeme akceptovať argumenty druhej strany. Aspoň ich vypočuť. Sústavne to vnímame cez politické zrkadlo. Myslím si, že táto téma je celospoločenská a v tom súhlasím s pánom Jarjabkom, že treba túto problematiku a túto tému riešiť komplexne, pretože to prostredie mediálne je čím ďalej, tým zložitejšie, náročnejšie aj pre samotné médiá a treba pracovať na komplexnom mediálnom zákone pre celé Slovensko a pre celú Európsku úniu. Ďakujem.
V. Veteška, podpredseda NR SR: (2005-03-15):
M. Maxon, poslanec: Ďakujem pekne za slovo. Dámy a páni, pokiaľ sme diskutovali v pléne Národnej rady Slovenskej republiky o zriadení výboru, o ktorého kompetenciách sa teraz v súvislosti s týmto návrhom diskutuje a o ktorého kompetenciách sa bavíme, tak ja som vtedy poukázal na viaceré problémy, ktoré môžu s implementáciou našich predstáv, ktoré by mal tento výbor plniť, nastať. Rovnako som vtedy jasne a zrozumiteľne bez ohľadu na to, kto je dnes súčasťou vládnej koalície alebo nie je definoval, čo je otázka exekutívy a pokiaľ by mal zasahovať parlament. Nakoniec sme našli spoločné riešenie, to riešenie bolo potvrdené hlasovaním Národnej rady Slovenskej republiky, treba teda skonštatovať aj hlasovaním poslaneckého klubu SDKÚ. Na jednej strane ste prejavili dobrú vôľu, aby sa to tak stalo, na druhej strane teraz v tejto chvíli hľadáte technické bariéry, ako sa to uskutočniť nedá.
Vaľová, Jana, poslankyňa NR SR (2017-11-28):
Áno, budem na pána Bublavého reagovať. Dobre, v poriadku. Ja len stále rozprávam o tom, že, aj pán Bublavý povedal, že nie je pravda to, čo hovorili kolegyne, tak sa k tomu vyjadrujem. Máme 21 resocializačných zariadení, máme 71, ak som si to spočítala, neštátnych domovov a 26 štátnych. Ja sa pýtam, to všade je chaos? To všade je zlyhanie? Áno, stalo sa, stalo sa v Čistom dni. Jasné, treba to riešiť, je to mimoriadny prípad, ale nerozprávajme tu o tom, že minister tu ubližuje deťom, a máme toľko zariadení, ktoré funguje a za ktoré má zodpovednosť. Nielen on, veď sú to riaditelia, ľudia. A každý riaditeľ je tam preto, že berie plat, a každá organizácia je samostatná organizácia, ktorá za niečo zodpovedá. Minister už je len ten vrchol, ktorý má niečo riešiť, alebo ministerstvo. Ja nerozumiem tomu, čo, čo sa tu vlastne rozpráva a čo sa tu chce niekomu dať na chrbát. Takže bavme sa reálne o zákone, či je dobrý alebo zlý. Ďakujem.
Hort, Milan, podpredseda NR SR (2010-09-08):
Ďakujem pekne, pán spravodajca. Otváram všeobecnú rozpravu k tomuto bodu programu. Do rozpravy som nedostal žiadnu písomnú prihlášku, a tak sa pýtam, kto sa chce prihlásiť formou ústnou? Neevidujem ani takýto druh prihlásenia, a preto vyhlasujem všeobecnú rozpravu za skončenú. Prerušujem rokovanie aj o tomto bode programu a budeme o ňom hlasovať o 11.00 hodine. Teraz budeme pokračovať zákonom, ktorý tiež bude ako navrhovateľ predkladať pán minister obrany pán Ľubomír Galko, ide o návrh na určenie ozbrojených síl Slovenskej republiky na plnenie úloh zabezpečenia nedotknuteľnosti vzdušného priestoru Slovenskej republiky v rámci Organizácie Severoatlantickej zmluvy a na vyslovenie súhlasu s vyslaním určených ozbrojených síl Slovenskej republiky mimo územia Slovenskej republiky a s prítomnosťou zahraničných ozbrojených síl na území Slovenskej republiky v súvislosti s plnením úloh zabezpečenia nedotknuteľnosti vzdušného priestoru v rámci Organizácie Severoatlantickej zmluvy . Návrh má tlač 73 a spoločnú správu výborov máte pod č. 73a. Pán minister, nech sa páči, ujmite sa slova.
Gašpar, Tibor, poslanec NR SR (2024-02-08):
Teraz, prosím, dajte hlasovať o bode 23 pozmeňujúceho návrhu poslanca Galka.
P. Paška, predseda NR SR: (2008-06-17):
Poprosím teraz určeného spravodajcu pani poslankyňu Laššákovú o slovo.
Bugár, Béla, podpredseda NR SR (2019-11-27):
Ďakujem pekne. Otváram rozpravu. Do rozpravy mám písomné prihlášky, pani poslankyňa Antošová za klub SNS, ale vy ani nemusíte, lebo vy ako predkladateľka môžte hocikedy hocikoľko, potom pani poslankyňa Zemanová a pán poslanec Pavelka. Takže nech sa páči, pani poslankyňa Antošová, ako predkladateľka máte slovo.
Hrnčiar, Andrej, podpredseda NR SR (2019-03-28):
Vážené panie poslankyne, vážení páni poslanci, pokračujeme v prerušenom rokovaní hlasovaním o návrhu poslancov, ktorí navrhujú, aby sa voľba člena Rady pre vysielanie a retransmisiu vykonala tajným hlasovaním. Prosím, prezentujte sa a hlasujme. (Hlasovanie.) Prítomných 93, za 56, proti 29, zdržali sa 2, nehlasovalo 6. Konštatujem, že Národná rada schválila tajné hlasovanie. Pristúpime k tajnému hlasovaniu. Svoju voľbu vyjadrite tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete: za, proti, zdržiavam sa. Platný je ten hlasovací lístok, na ktorom je označená alternatíva za najviac u jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu tajného hlasovania. (Akt tajného hlasovania.)
Jurinová, Erika, podpredsedníčka NR SR (2013-03-12):
Ďakujem pánovi poslancovi. Konštatujem, že podľa čl. 107 ústavy Národná rada v tajnom hlasovaní neschválila návrh na obžalobu na prezidenta Slovenskej republiky. Ďakujem vám za účasť. A vyhlasujem 15. schôdzu za skončenú. Stretneme sa teda zajtra o 9.00 hod. pri začatí 16. schôdze Národnej rady. (Rokovanie 15. schôdze NR SR sa skončilo o 16.36 hodine.)
Mičovský, Ján, poslanec NR SR (2023-02-08):
Ďakujem za slovo. Vážený pán predseda, prosím, dajte hlasovať o tom, Národná rada v súlade s vaším rozhodnutím prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Goga, Ľudovít, poslanec NR SR (2021-05-13):
Ďakujem pekne za slovo. (Ruch v sále.) Ďakujem pekne za slovo. Môžem? (Prerušenie vystúpenia predsedajúcim.)
S. Janiš, poslanec: (2003-04-24):
Z. Martináková, podpredsedníčka NR SR: Prosím, prezentujme sa a hlasujme. (Hlasovanie.) Prítomných je 97 poslancov, za 87, proti 7, zdržal sa 1, nehlasovali 2. Konštatujem, že sme tento návrh schválili.
Grendel, Gábor, podpredseda NR SR (2022-12-06):
Ďakujem pekne, pán generálny prokurátor. Prosím, zaujmite miesto pre navrhovateľov. Teraz prosím spoločného spravodajcu z ústavnoprávneho výboru pána poslanca Dominika Drdula, aby informoval Národnú radu o výsledku prerokovania správy vo výboroch.
Ondruš, Branislav, poslanec NR SR (2010-08-06):
... ja som si len prehodil poradie, bol som ešte predtým prihlásený. Veľmi stručne. Okrem toho, že za našej vlády sme reálne zvýšili dôchodky v prvom pilieri o 32 %, také sú presné čísla, pani poslankyňa, ja si myslím, že k tým číslam, keď ste hovorili o tom Česku, skutočne bolo treba povedať, že tri plus tri sú šesť a že tu dochádza k väčšiemu zaťaženiu osobných financií a tri plus tri šesť je viac ako deväť, ako to povedal pán Kaník. Mali ste ale doplniť, že je to viac nie pre občanov, ale je to viac pre DSS-ky, pretože, samozrejme, náš systém je nastavený tak, aby na ňom zarábali DSS-ky a nie, aby na ňom zarábali ich klienti. A pani poslankyňa, ja sa priznám, že vzhľadom na to, že vy ste už vlastne dlhoročná skúsená poslankyňa Národnej rady, tak vzhľadom aj na prebiehajúcu diskusiu a vzhľadom na to, že vy ste v sociálnom výbore a do tohto rezortu patrí aj otázka kvalifikácií, tak som očakával, som očakával, že prídete aj s návrhom, aby v rámci rezortu práce, sociálnych vecí a rodiny napríklad pán minister vytvoril regulačnú radu pre kvalifikovanosť a odbornosť a aby táto rada rozhodovala o tom, kto sa môže a kto sa nemôže vyjadrovať ku ktorým konkrétnym problematikám. Za predsedu takejto regulačnej rady by som navrhol pána Ľudovíta Kaníka, prípadne pán Matovič by mohol byť podpredseda a pán Kaník konečne bude spokojný, lebo, samozrejme, ja chápem, že človeku, ktorý zavádzal pinočetovskú reformu musí strašne prekážať, keď sa na Slovensku ľudia môžu slobodne vyjadrovať k rôznym otázkam. (Potlesk.)
Kubánek, Stanislav, poslanec NR SR (2011-04-05):
Súhlasím s vami, ale ešte nedá mi, aby som nemal k tomuto návrhu jednu poznámku, že máme kopec obcí, kde plat starostu a pracovníčky obecného úradu dosahuje viac ako 60 % z rozpočtu obce. Ale sú aj také obce, kde plat starostu je vyšší, ako je ročný rozpočet obce. A ja som zvedavý, ako s týmto problémom sa chce vysporiadať vláda. Ďakujem.
M. Číž, podpredseda NR SR: (2008-03-28):
Otváram rozpravu. Chcem informovať, že písomne sa do rozpravy ako jediný prihlásil pán poslanec Viliam Novotný, odovzdávam mu slovo.
Gašpar, Tibor, poslanec NR SR (2024-02-08):
Ďalej hlasujeme o bode 183 druhého pozmeňujúceho návrhu poslanca Galka.
M. Číž, podpredseda NR SR: (2007-03-29):
Potom, páni kolegovia, mrzí ma to, ale je 11.01 hodina. Budem musieť prerušiť to rokovanie, aj keď sa stratí  kontinuita, veľmi ma to mrzí, ale pokiaľ pán Halecký to je dve minúty,  už potom  by sme to pretiahli viac, ako je snáď únosné. Takže, dovoľte, vážené kolegyne, kolegovia, máme jedenástu hodinu. V zmysle dohôd je táto hodina hodinou hlasovania o prerokovaných bodoch  programu. Takže, poprosím vážených kolegov, ešte raz všetkých, ktorí majú záujem zúčastniť sa na hlasovaní, aby zaujali miesta v rokovacej sále a hlavne za svojimi miestami, čo im umožní hlasovať. Ešte raz poprosím, vážené kolegyne, aby ste zaujali miesto v poslaneckých ľaviciach, aby sme mohli pristúpiť k hlasovaniu o prerokovaných  bodoch programu. Takže, vážené kolegyne, kolegovia, pristúpime a budeme hlasovať v druhom čítaní o vládnom návrhu zákona o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene  a doplnení niektorých zákonov (zákon o digitálnom vysielaní) , tlač 154. Dávam teraz slovo spoločnému spravodajcovi z výboru pre kultúru a médiá pánovi poslancovi Rafaelovi Rafajovi, aby hlasovanie uvádzal. Nech sa páči, pán poslanec. Najskôr teda budeme hlasovať o návrhoch zo spoločnej správy, nech sa páči. A poprosím, vážené kolegyne, kolegovia, naozaj o pokoj v sále.
Dubačová, Viera, poslankyňa NR SR (2018-11-28):
Ďakujem. Ďakujem ti, Martin Poliačik, za tvoj príhovor, pretože si presne trafil klinec po hlavičke, všetky trafené husi zagágali. Všetci populisti, fašisti, vládna koalícia. Takže bolo to veľmi presné a trefné. My vidíme dnes, že nielen fašistické šírenie strachu, klamstiev, hoaxov, čo sa tu šíri Slovenskom, ale začala už aj vládna koalícia spolu s fašistami písať ten najhorší scenár pre Slovensko, pretože je veľmi jasné, že suverenita moderného, silného európskeho štátu skutočne nie je pchať hlavu do piesku. Toto by si mala vládna koalícia písať každý deň večer stokrát, ako to učia učiteľky deti už v škole, čo to znamená moderný, silný štát, kde vládne občan, a nie populisti, oligarchovia, fašisti, zlo, nenávisť. Mali by sme sa proti tomu veľmi jasne postaviť. Vládna koalícia sa rozpadá, dnes vidíme, že vláda potápa svojich ministrov, nestojí za svojím ministrom, čo je veľmi jasný dôkaz, že tento domček z karát padá a padá aj celý tento systém. Naozaj tu ide o smerovanie Slovenska, či budeme silní a moderní, či občania v tejto krajine budú mať svoje práva, či tu bude vymožiteľnosť práva, či sa dostanú od nás gauneri, a prestaneme tu šíriť strach, aby sme tu zakrývali vlastné zločiny, ktoré sa v tejto krajine dejú vďaka vládnej koalícii, vďaka ľuďom, ktorí ovládajú tento štát, a vďaka spojeniu vládnej koalície s fašistami. Ďakujem.
Jurinová, Erika, podpredsedníčka NR SR (2015-12-15):
Ďakujem pekne, pán predsedajúci. Dovoľte mi v mene klubu Obyčajných ľudí a nezávislé osobnosti popriať všetkým kolegyniam, kolegom, zamestnancom a najmä všetkým občanom pokojné, milostiplné prežitie vianočných sviatkov. Prajem nám všetkým kľudnú, spravodlivú a dobrú volebnú kampaň a v novom roku veľmi dobré výsledky.
Číž, Miroslav, podpredseda NR SR (2015-12-08):
Pán poslanec, len predsa len upozorním, rokovací poriadok a príslušný paragraf hovorí o tom, že máte hovoriť k veci. Čítanie vládneho návrhu zákona...
Grendel, Gábor, podpredseda NR SR (2021-09-21):
S faktickou poznámkou ešte pán poslanec Richter.
Laurenčík, Milan, podpredseda NR SR (2021-12-10):
Ďakujem. Na vaše vystúpenie neevidujem žiadne faktické poznámky. Toto bol posledný rečník v rozprave. Ja sa ešte spýtam náhodou, či pán minister Budaj nechce vystúpiť v rámci rozpravy, keď prišiel nás pozrieť. (Reakcie z pléna.) Nepokúšam osud. Vyhlasujem rozpravu (povedané so smiechom) za skončenú, teda rozpravu k zákonu o štátnom rozpočte na rok 2022. A teraz sa pýtam, či chce zaujať pán minister v záverečnom slove stanovisko k rozprave. Nech sa páči.
Laurenčík, Milan, podpredseda NR SR (2020-11-12):
Ďalším rečníkom prihláseným do rozpravy je pán poslanec Boris Susko, pán poslanec máte slovo. (Ruch v sále.)
Žiga, Peter, podpredseda NR SR (2024-09-26):
Ešte informácia. Zajtra budeme pokračovať v programe vystúpením pani komisárky Stavrovskej a potom bude pokračovať riadny program bodmi, ktoré nasledujú v poradí. Prajem vám všetkým pekný večer. (Prerušenie rokovania o 21.36 hodine.) 236
S. Janiš, poslanec: (2009-02-06):
Ale čo sa vás týka, vy ste bojovali v tomto svojom príspevku sám za seba z postu zákonodarcu poslanca Národnej rady, ktorý má šancu dávať a prijímať zákony, ste ovplyvňovali doslovne priamo svoju inú funkciu vo verejnej správe. Úprimné na vašom mieste by bolo mlčať o tejto novele, pri hlasovaní vytiahnuť kartu, nechať to na iných kolegov rozhodovať o mne. A ináč ten spôsob, ktorý ste zvolili, tak je jedinečný príklad konfliktu. Konfliktu v priamom prenose. No lepší príklad konfliktu ako vy vystúpením v rozprave a angažovaním sa proti tejto novele ste ani v praxi nemohli predviesť.
Laurenčík, Milan, podpredseda NR SR (2020-04-01):
Ďakujem. Pán poslanec Petrák.
Šeliga, Juraj, podpredseda NR SR (2020-09-22):
Ďakujem pekne. Na vaše vystúpenie nie sú žiadne faktické poznámky. Pozmeňujúci návrh, predpokladám, má aj pán spravodajca k dispozícii. Vyhlasujem teda rozpravu za skončenú. Pán minister, chcete nám niečo ešte povedať? Nie. Pán spravodajca? Ďakujem vám. Prerušujem rokovanie o tomto bode. Budeme hlasovať o ňom o 17.00 hod. Ďalej budeme pokračovať v prerušenej rozprave v prvom čítaní o návrhe, návrhu skupiny poslancov na vydanie zákona, ktorým sa mení a dopĺňa zákon č. 125/1996 Z. z. o nemorálnosti a protiprávnosti komunistického systému (tlač 225). Poprosím pani poslankyňu Andrejuvovú, aby zaujala miesto pre navrhovateľov, pani poslankyňu Remiášovú, aby zaujala miesto pre spravodajcu, aby mohol pán poslanec Dostál za klub Sloboda a Solidarita vystúpiť. Musíme chvíľočku počkať, kým príde pani poslankyňa Remiášová do sály. Ak máte na ňu kontakt, prosím vás. (Reakcia z pléna.) Tam ja kontakt nemám. (Povedané so smiechom.) Pani poslankyňa Remiášová, ak nás počujete, prosím, príďte do sály, aby sme mohli pokračovať v prerušenej rozprave. (Krátka pauza.) Ďakujem pekne, pani poslankyňa. Pán poslanec Dostál, nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony , tlač 225.)
Richter, Ján, minister práce, sociálnych vecí a rodiny SR (2013-09-13):
Ďakujem pekne za slovo. Niet veľmi o čom hovoriť, pretože k obsahu môjho návrhu v podstate bolo vystúpenie pani podpredsedníčky Jurinovej, ktorá podporila a ocenila, chcem poďakovať. Pán poslanec Hlina, mám taký pocit, že vás trošku hryzie zlé svedomie, lebo tak trošku neštandardne skončilo rokovanie v prvom čítaní o zákone ohľadom kolektívnych zmlúv vyššieho stupňa. Vy ste stáli tu, ja niekde pred vami. Keby ste boli využili tú pozíciu, ktorú vám dáva rokovák, tak ako ste boli prihlásený, bol by som býval veľmi elegantne na vás reagoval. Ja neviem, či teraz neporušujem ja rokovací poriadok, pretože mám reagovať na niečo, čo sú dva-tri body pozadu, ale jednu myšlienku, ak môžem, kolektívne zmluvy vyššieho stupňa sleduje v rámci Európy 20 štátov, 15 ich má presne tak, ako ja teraz navrhujem v tejto novele, ďalších päť ich má úplne inak, pretože tam je 100-percentná zaviazanosť v rámci podnikových a vlastne nie je čo riešiť. To znamená, keď som tu bol obvinený za boľševika, no ak sme doteraz neboli, tak ja neviem, vstupujem do boľševickej Európy? K tej vašej poznámke, že jednostranne a nevhodný prípad, alebo príklad s pani podpredsedníčkou; veci sa majú úplne inak. Doteraz mohol predkladať návrh len po súhlase oboch partnerov, z toho titulu sa vlastne ani neuzatvárali, lebo ten zamestnávateľ to odmietol a vlastne celé vyjednávanie bolo skončené. My dávame právo aj jednému zo sociálnych partnerov, aby predložil návrh, ale tým nie je finito, tým len začína proces. Zíde sa tripartitná komisia za účasti aj odborárov, aj zamestnávateľov, na základe požiadavky zamestnávateľov sme rozšírili túto tripartitnú komisiu o zástupcov ministerstva hospodárstva, Štatistického úradu Slovenskej republiky, a rokujú. Dajú nejaký návrh a odporúčanie a minister práce v tomto prípade rozhoduje. A potom je ešte proces odvolací, to znamená, že to nie je jednostranný akt, ktorý má začiatok a hneď aj koniec, je to proces. A opakujem, ten proces je štandardný tak, ako beží v drvivej väčšine krajín Európskej únie. Nezavádzame nič nové, veľké, do roku 2003 to tu fungovala a bežalo. Nástupom pána Kaníka sa isté veci zmenili, nástupom pani Tomanovej sa dali opätovne do štandardných vzťahov, pán Mihál niektoré veci zmenil a Richter ich zavádza opätovne do štandardných vzťahov. Toľko, ďakujem pekne.
Mikloš, Ivan, podpredseda vlády a minister financií SR (2010-12-07):
Ďakujem pekne. Vážený pán podpredseda, vážené dámy, vážení páni, je to posledný zákon z tejto série zákonov. Tento má za cieľ umožniť verejnoprávnym inštitúciám realizáciu projektov verejno-súkromného partnerstva. Odôvodnenie je analogické ako pri predchádzajúcich zákonoch. Upravuje sa teda osobitné nakladanie s majetkom verejnoprávnych inštitúcií, ktoré sú využívané na účely koncesie pri realizovaní projektov verejno-súkromného partnerstva. Ďakujem.
B. Bugár, podpredseda NR SR: (2004-02-03):
(Hlasovanie.) Prítomných 133 poslancov, za 65, proti 46, zdržalo sa 22. Neschválili sme tento bod. J. Hurban, poslanec: Ďalej budeme hlasovať o bode č. 42 zo spoločnej správy s odporúčaním gestorského výboru neschváliť.
B. Bugár, podpredseda NR SR: (2003-10-22):
(Hlasovanie.) Prítomných 122 poslancov, za návrh hlasovalo 51, proti 21, zdržalo sa 48, nehlasovali 2. Konštatujem, že tento návrh pani poslankyne nebol postúpený do druhého čítania. Pristúpime k hlasovaniu o poslednom návrhu zákona, ktorý sme prerokovali, je to návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a zákon Slovenskej národnej rady č. 138/1991 Zb. o majetku obcí v znení neskorších predpisov (tlač 425). Pán poslanec Horváth, nech sa páči.
Pellegrini, Peter, predseda NR SR (2014-12-11):
Prezentujme sa a hlasujme o návrhu pána spravodajcu. (Hlasovanie.) Prítomných 135 poslancov, za hlasovalo 54, proti bol 1, zdržalo sa 79, nehlasoval 1 poslanec. Návrh sme neschválili. Vyčerpali sme všetky body, o ktorých sme rokovali a o ktorých bolo treba hlasovať. Po tom, ako predsedovia výborov, ktorí potrebujú niečo ešte oznámiť, budeme pokračovať v prerušenom rokovaní. Chcem vás, vážené kolegyne a kolegovia, informovať, využijúc vašu prítomnosť v sále, o tom, že program 44. schôdze sa vyvíja relatívne sľubne a nemáme pred sebou už veľmi veľa bodov, a preto dávam do pozornosti, že už je len na vás, ako budeme postupovať, pretože existuje reálna šanca, že by sme schôdzu 44. mohli možno ukončiť aj dnes večer a zajtra pokračovať ďalšou schôdzou mimoriadnou, ktorá je zvolaná opozíciou. Takže dávam vám to len do pozornosti, ako si budete narábať s časom, tak ho budete mať. (Smiech v sále.) Teraz poprosím predsedov výborov, aby uviedli svoje informácie. Pán predseda Blaha.
Susko, Boris, poslanec NR SR (2012-10-16):
Vážený pán predseda, vážené panie poslankyne, vážení páni poslanci, vážený pán minister, vážení prítomní, Ústavnoprávny výbor Národnej rady Slovenskej republiky ma 9. októbra 2012 určil za spravodajcu k vládnemu návrhu zákona č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov (tlač 218). Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Vládny návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a v § 68 zákona o rokovacom poriadku, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Predkladaný vládny návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne je v súlade s právom Európskej únie. Predkladaný návrh zákona nemá vplyv na rozpočet verejnej správy, podnikateľské prostredie, sociálne vplyvy, vplyv na životné prostredie a informatizáciu spoločnosti. Pripojená doložka zlučiteľnosti návrhu právneho predpisu s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskej únie ani nie je obsiahnutá v judikatúre Súdneho dvora Európskej únie. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) zákona o rokovacom poriadku na tom, že po rozprave uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 21. septembra 2012 č. 206 navrhujem, aby vládny návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do tridsať dní a gestorský výbor do tridsať dva dní od prerokovania návrhu zákona v Národnej rade Slovenskej republiky v prvom čítaní. Pán predseda, prosím, otvorte všeobecnú rozpravu.
Grendel, Gábor, podpredseda NR SR (2020-05-14):
Pán poslanec Štefan Kuffa.
P. Hrušovský, podpredseda NR SR: (2002-04-11):
Teraz, páni poslanci, pristúpime k hlasovaniu o ďalších prerokovaných bodoch 57. schôdze Národnej rady. Dávam teraz slovo pánovi poslancovi Brňákovi, ktorý bol spravodajcom zákona o súdoch a sudcoch, ktorého predkladateľom bol pán poslanec Tatár a Osuský, aby ako poverený člen výboru uvádzal jednotlivé návrhy na hlasovanie o návrhu zákona o súdoch a sudcoch , ktorý prerokúvame v prvom čítaní. Pán poslanec Brňák. P. Brňák, poslanec: Ďakujem pekne, pán predsedajúci. Keďže z rozpravy nevyplynul žiadny pozmeňujúci a doplňujúci návrh, je možné pristúpiť k hlasovaniu o posunutí tohto návrhu zákona do druhého čítania v zmysle ustanovenia § 73 ods. 3 písm. c) rokovacieho poriadku.
Hrnčiar, Andrej, podpredseda NR SR (2016-10-25):
Končím možnosť nahlásiť sa s faktickými poznámkami. Na vystúpenie pána poslanca štyri faktické poznámky. Nech sa páči, pán poslanec Viskupič.
Grendel, Gábor, poslanec NR SR (2023-12-19):
Ďakujem za slovo, pán predsedajúci. Pán poslanec Pročko, spomenul si protimonopolný úrad, tak práve na tomto úrade vidno, že tá poctivá opozičná parlamentná práca má zmysel. Hovorili sme o tom opakovane, že ten návrh, ktorý narúša systém bŕzd a protiváh, oslabuje úrad prezidenta a koncentruje moc do rúk vlády v prípade menovania štatistického úradu, je v absolútnom rozpore, ktoré sleduje smernica Európskej únie pri ochrane hospodárskej súťaže, o čom teda je zákon o protimonopolnom úrade. Upozorňovali sme na to opakovane, že z toho bude mať Slovensko problémy a vďaka tomuto tlaku, vďaka tomu, že si to všimla aj Európska komisia, tak pán poslanec Michelko dnes slávnostne oznámil, že teda nepredloží tento svoj pozmeňujúci návrh. Čiže má to zmysel, je to prvé také malé víťazstvo tu v pléne Národnej rady, je to vyhratá bitka a nech to slúži ako povzbudenie do ďalej poctivej opozičnej práce, ktorá bude prinášať svoje ovocie.
Blaha, Ľuboš, podpredseda NR SR (2024-01-12):
Skúste reagovať na pána predrečníka a nie na technikov, ďakujem pekne.
Vašečka, Richard, poslanec NR SR (2022-05-04):
Hlasovanie o tomto bode navrhujem zajtra o jedenástej hodine.
Vašečka, Richard, poslanec NR SR (2017-04-06):
Ďakujem za slovo. Ďakujem, Igor, za prednesenie takéhoto ideového základu návrhu tohto zákona. Chcem podotknúť naozaj, že to navýšenie o tých 50, respektíve 100 % je odôvodnené nákladmi, ktoré ľudia majú, prípadne inými, nazvem to ťažkosťami, ktoré vznikajú v rodinnom a sociálnom živote. Ďalej cestovanie, ktoré naozaj v sobotu a v nedeľu je iné, ako pondelok až piatok. Ďalšia vec, je to vlastne aj také memento alebo taká otázka pre zamestnávateľa, že teda keď tvrdí, že potrebuje mať nevyhnutne otvorené v sobotu, nedeľu, či je to až také nevyhnutné, aj keď ho to bude stáť ten príplatok. Ďalšia vec je, že isto v mnohých kolektívnych zmluvách sú takéto podmienky dohodnuté. My chceme chrániť všetkých, preto to chceme napísať priamo do Zákonníka práce, aby to bolo aj pre tých, ktorých sa tieto kolektívne zmluvy netýkajú. Možno poviete, no tak a čo, a máte to vyrokované s partnermi? Opozícia nie je partnerom pre sociálnych partnerov. To je úloha vlády. To znamená otázka, že prečo to vy ešte nemáte vyrokované? My vám to pripomíname. To je naša úloha. A nakoniec by som si dovolil takú malú poznámku. Môj starý otec hovoril o tom, že sa zdržiava kritických poznámok špeciálne k svojej manželke, teda k starej mame, ale aj k iným ženám, lebo má silno vyvinutý pud sebazáchovy. Takže ja by som na to povedal, že štyridsať a päťdesiatročné ženy sú krásne. Ďakujem.
Zmajkovičová, Renáta, podpredsedníčka NR SR (2012-07-25):
S faktickými poznámkami jedna pani poslankyňa. Uzatváram možnosť faktických poznámok. Pani poslankyňa Žitňanská, nech sa páči.
M. Číž, podpredseda NR SR: (2007-02-09):
O slovo požiadal spravodajca. Nech sa páči.
Podmanický, Ján, poslanec NR SR (2013-09-13):
Teraz budeme hlasovať o návrhu podanom v rozprave. Prosím, pán predseda, dajte hlasovať o návrhu pána poslanca Mihála.
Bugár, Béla, podpredseda NR SR (2011-09-14):
Na vystúpenie pána poslanca s faktickými poznámkami traja. Končím možnosť sa prihlásiť do faktických poznámok. Pán poslanec Glváč, faktická, že? Nech sa páči.